Skyfall (sang)

«Skyfall» er filmsangen til James Bond-filmen med samme navn, fremført av den britiske artisten og låtskriveren Adele. Den ble skrevet av Adele og produsent Paul Epworth, og bruker et orkester dirigert av J. A. C. Redford. Filmselskapet Eon Productions inviterte sangeren til å arbeide med sangen tidlig i 2011, en oppgave som Adele godtok etter å ha lest manuset. Mens de komponerte sangen, prøvde Adele og Epworth å lage sangen i lik stil som de andre Bond-sangene: mørk og dyster passende til filmens handling.

«Skyfall» ble utgitt 5. oktober 2012 som en del av den globale James Bond-dagen, og feiret 50-årsjubileet til utgivelsen av Dr. No, den første Bond-filmen. Sangen toppet fort iTunes-listene og nådde andreplass på UK Singles Chart, samt en åttedne plass på Billboard Hot 100. Omtalene var positive, og sangen ble sammenlignet med Shirley Basseys tidligere Bond-sanger. Singelen ble også den første James Bond-sangen til noensinne å vinne en Golden Globe, BRIT Award og Oscar for beste sang. Den har ellers også vunnet en Grammypris for beste sang skrevet for visuelt media.

 Referanser 

 Eksterne lenker 


Kategori:James Bond-musikk
Kategori:Singler fra 2012
Kategori:Sanger fra 2012
Kategori:Adele-sanger
Kategori:Sanger skrevet av Adele
Kategori:Oscar-vinnere (sang)
Kategori:Grammy Award-vinnere
Kategori:Popballader